CELEX: 62011TN0517
Language: et
Date: 2011-09-29 00:00:00
Title: Kohtuasi T-517/11: 29. septembril 2011 esitatud hagi — United States Polo Association versus Siseturu Ühtlustamise Amet — Polo/Lauren (kahe polomängija siluettkujutis)

3.12.2011   
            
            
               ET
            
            
               Euroopa Liidu Teataja
            
            
               C 355/22
            
         29. septembril 2011 esitatud hagi — United States Polo Association versus Siseturu Ühtlustamise Amet — Polo/Lauren (kahe polomängija siluettkujutis)
   (Kohtuasi T-517/11)
   2011/C 355/41
   Hagiavalduse keel: inglise
   
      Pooled
   
   
      Hageja: United States Polo Association (Kentucky, Ameerika Ühendriigid) (esindajad: P. Goldenbaum, I. Rohr ja T. Melchert)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: The Polo/Lauren Company, LP (New York, Ameerika Ühendriigid)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 17. juuni 2011. aasta otsus asjas R 1107/2010-2;
            
         
               —
            
            
               jätta kostja kohtukulud tema enda kanda ning mõista temalt välja hageja kohtukulud;
            
         
               —
            
            
               kui apellatsioonikoja menetluse teine pool astub menetlusse, jätta tema kohtukulud tema enda kanda.
            
         
      Väited ja peamised argumendid
   
   
      Ühenduse kaubamärgi taotleja: United States Polo Association
   
      Asjaomane ühenduse kaubamärk: taotlus registreerida kaupadele klassis 3 ühenduse kaubamärgina kahe polomängija siluettkujutisest koosnev kujutismärk — ühenduse kaubamärgi taotlus nr 5997473
   
      Vastulause aluseks oleva kaubamärgi või tähise omanik: The Polo/Lauren Company, LP
   
      Vastulause aluseks olev kaubamärk või tähis: Prantsuse kaubamärgiregistreering nr 1441630 — kahe polomängija siluettkujutisest koosnev kujutismärk kaupadele ja teenustele klassides 3, 9, 14, 16, 18, 24, 25 ja 35; Hispaania kaubamärgiregistreering nr 878316 — kahe polomängija siluettkujutisest koosnev kujutismärk kaupadele klassis 3; Ühendkuningriigi kaubamärgiregistreering nr 2172123 — kahe polomängija siluettkujutisest koosnev kujutismärk kaupadele klassis 3; Saksa kaubamärgiregistreering nr 1070650 — kahe polomängija siluettkujutisest koosnev kujutismärk kaupadele klassis 3; ühenduse kaubamärgiregistreering nr 4236527 — polomängijaga pudeli kujust koosnev ruumiline kaubamärk kaupadele klassis 3.
   
      Vastulausete osakonna otsus: rahuldada vastulause.
   
      Apellatsioonikoja otsus: jätta kaebus rahuldamata.
   
      Väited: komisjoni määruse nr 2868/95 eeskirja 20 punkti 7 ja eeskirja 53 punkti a rikkumine ning nõukogu määruse nr 207/2009 artikli 80 lõike 1 rikkumine, kuna apellatsioonikoda teavitas pooli oma otsusest 19. juulil 2011, võtmata arvesse nende poolt ühiselt 18. juulil 2011 esitatud menetluse peatamise taotlust, ja jättis seejärel rahuldamata hageja nõude tühistada apellatsioonikoja otsus ja rahuldamata menetluse peatamise taotluse. Nõukogu määruse nr 207/2009 artikli 8 lõike 1 punkti b rikkumine, kuna apellatsioonikoda leidis vääralt, et nimetatud sätte alusel on ühenduse kaubamärgi taotluse rahuldamine välistatud. Vastandatud tähiste segiajamise tõenäosus puudub.